Veiligheidswagte op konstruksieperseel in Kaapstad vermoor | Maroela Media
Die twee veiligheidswagte is Sondag op die perseel by die Sweet Home Incremental Development Area, tans onder konstruksie in Philippi in Kaapstad, doodgeskiet.
Xanthea Limberg, burgemeesterskomiteelid vir informele nedersettings, het gesê die veiligheidswagte het pas met hul skof begin om die ontwikkeling en die kontrakteur se toerusting teen diewe en vandale te beskerm, toe hulle aangeval is. Sy het gesê die stad het verskeie pogings aangewend om die perseel te beveilig en selfs bykomende veiligheidswagte en lede van omliggende gemeenskappe aangestel, maar almal het bedank uit vrees vir hul veiligheid.
“Hierdie veiligheidswagte het gewerk vir die derde veiligheidsmaatskappy wat aangestel is om die perseel te beskerm. Twee vorige maatskappye het onttrek weens misdadigers wat op ŉ gewelddadige wyse die ontwikkeling geteiken het. Die stad het selfs probeer om persone uit die gemeenskap aan te stel, maar hulle het bedank uit vrees vir hul veiligheid.”
Die stad het nou konstruksiewerk opgeskort omdat werkers te bang is om met die projek voort te gaan.
Limberg het gesê werkers van die stad en kontrakteurs word deur misdadigers oor Kaapstad heen geteister en dit belemmer doeltreffende dienslewering. “Ons doen ŉ beroep op enigiemand wat inligting het oor die persone wat verantwoordelik is vir die aanvalle, om na vore te kom en dit by die Suid-Afrikaanse Polisiediens aan te meld.”
Die stad betuig sy meegevoel met die families, vriende en kollegas van die twee veiligheidswagte.
Waar is ons beroemde SANWeermag? Hulle behoort ingespan te word!?
Ek kan eenvoudig nie verstaan hoe mense dít wat opgebou word ter wille van die gemeenskap wil vernietig of verhoed nie. Of paramedici wat mense in nood te hulp stel en lewens red, aanval nie. Ek kon dit nog nooit en sal dit ook nooit verstaan nie.
Mag die families getroos word en vrede vind.
Huidige weermag kan nie eers na perde omsien nie..volgens vorige artikel van SPCA…..glo nie enige persoon moet dis iets verwag van Weermag nie, dis nou te se as daar nog mense is wat werk!!
die WEERMAG ???????
Waar is die polisie? As almal weet dis so gevaarlik, hoekom word daardie 2 veiligheidswagte na hul dood gestuur? Hoe kan ‘n klomp drug-kop skollies die polisie ore aansit? Shoot to kill!